โซบะนิอิรุเนะ

โซบะนิอิรุเนะ (, "ฉันอยู่ข้างเธอ") เป็นซิงเกิลลำดับที่สองของเทลมา อาโอยามะ ร้องร่วมกับโซลจา (SoulJa) ออกจำหน่ายเมื่อวันที่ 23 มกราคม พ.ศ. 2551 โดยเป็นเพลงแก้กับเพลง "โคโกะนิอิรุโยะ" (, "ฉันอยู่ตรงนี้") ซึ่งเป็นผลงานของโซลจาร้องร่วมกับเธอก่อนหน้านี้  ส่วนเพลง "มายเดียร์เฟรนด์" ซึ่งอยู่หน้าบี ถูกใช้เป็นเพลงปิดของอนิเมะเรื่อง ชิอง อัจฉริยะสาวเจ้าหมากรุก และเป็นเพลงเปิดของรายการโทรทัศน์ รีวฮะ-อาร์

ซิงเกิลนี้ขึ้นสู่อันดับที่ 1 ของออริคอนในสัปดาห์ที่สอง ในรูปแบบซีดีจำหน่ายได้มากกว่า 450,000 แผ่น และรูปแบบดาวน์โหลดจำหน่ายได้มากถึง 7 ล้านดาวน์โหลด โดยเป็นการดาวน์โหลดสมบูรณ์ถึง 2 ล้านครั้งภายในเดือนกรกฎาคม พ.ศ. 2551 เดือนกันยายนปีเดียวกัน บันทึกสถิติโลกกินเนสส์ รับรองให้เพลงนี้เป็น "ซิงเกิลดาวน์โหลดที่ขายดีที่สุดในญี่ปุ่น" เมื่อนับจากจำนวนการดาวน์โหลดแบบเต็ม กระทั่งวันที่ 28 พฤษภาคม พ.ศ. 2552 ก็ถูกเพลง "คิเซกิ" ของวงกรีน ทำลายสถิติไป และได้รับการยอมรับจากกินเนสส์บุ๊กในเวลาต่อมา

นอกจากนี้ "โซบะนิอิรุเนะ" ยังเป็นซิงเกิลดาวน์โหลดขายดีที่สุดในตารางประจำปีของไอจูนส์สโตร์ 2008 ในประเทศญี่ปุ่น

วงดาเมาท์ (Da Mouth) จากประเทศไต้หวัน นำเพลง "โคโกะนิอิรุโยะ" มาบันทึกใหม่ อยู่ในอัลบั้ม Wang Yuan Kou Li Kou ส่วน ซไลแอนด์ร็อบบี (Sly and Robbie) จากประเทศจาเมกา นำเพลง "โซบะนิอิรุเนะ" ไปบันทึกใหม่ในชื่อ "Hurry Home" อยู่ในอัลบั้ม อะเมซิง (Amazing)

 รายชื่อเพลง 
 "โซบะนิอิรุเนะ" () ร่วมกับโซลจา
 "มายเดียร์เฟรนด์" ()
 "ดิสเดย์" () ร่วมกับโดจิ-ที

 ชาร์ต 
ออกจำหน่ายอันดับสูงสุดยอดขายสัปดาห์แรกยอดขายโดยรวมติดชาร์ต23 มกราคม พ.ศ. 2551ออริคอนซิงเกิลส์ชาร์ต รายวัน#123 มกราคม พ.ศ. 2551ออริคอนซิงเกิลส์ชาร์ต รายสัปดาห์#150,158464,83546 สัปดาห์23 มกราคม พ.ศ. 2551ออริคอนซิงเกิลส์ชาร์ต รายเดือน#223 มกราคม พ.ศ. 2551ออริคอนซิงเกิลส์ชาร์ต รายปี#7456,479

 อ้างอิง 

หมวดหมู่:ซิงเกิลในปี พ.ศ. 2551
หมวดหมู่:เพลงของเทลมา อาโอยามะ
หมวดหมู่:ซิงเกิลอันดับที่ 1 ออริกอนชาร์ต
หมวดหมู่:เพลงในปี พ.ศ. 2551